CELEX: 62015CN0533
Language: el
Date: 2015-10-13 00:00:00
Title: Υπόθεση C-533/15: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 13 Οκτωβρίου 2015 — Feliks Frisman κατά Finnair Oyj

8.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/8
            
         Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 13 Οκτωβρίου 2015 — Feliks Frisman κατά Finnair Oyj
   (Υπόθεση C-533/15)
   (2016/C 048/14)
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Αναιρεσείων: Feliks Frisman
   
      Αναιρεσίβλητη: Finnair Oyj
   
      Προδικαστικά ερωτήματα
   
   
               1)
            
            
               Έχει το άρθρο 5, σημείο 1, στοιχείο α', του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1), την έννοια ότι ο όρος «διαφορές εκ συμβάσεως» καλύπτει και το δικαίωμα αποζημιώσεως κατά το άρθρο 7 του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91, το οποίο ασκείται έναντι πραγματικού αερομεταφορέα που δεν είναι αντισυμβαλλόμενος του επιβάτη;
            
         
               2)
            
            
               Εφόσον τυγχάνει εφαρμογής το άρθρο 5, σημείο 1, του κανονισμού (ΕΚ) 44/2001:
               Σε περίπτωση που η μεταφορά επιβατών γίνεται με περισσότερες της μιας πτήσεις χωρίς σημαντικής διάρκειας παραμονή στους αερολιμένες μετεπιβιβάσεως, θεωρείται ο τόπος αναχωρήσεως της πρώτης πτήσεως ως τόπος εκπληρώσεως της παροχής κατά την έννοια του άρθρου 5, σημείο 1, στοιχείο β', δεύτερη περίπτωση, του κανονισμού (ΕΚ) 44/2001 ακόμη και αν οι πτήσεις εκτελέστηκαν από διαφορετικούς αερομεταφορείς και η αγωγή στρέφεται κατά του πραγματικού αερομεταφορέα που εκτέλεσε την πτήση ανταπόκρισης στην οποία υπήρξε μεγάλη καθυστέρηση;
            
         
      (1)  ΕΕ L 12, σ. 1.